CELEX: 32018R0567
Language: el
Date: 2018-04-12 00:00:00
Title: Εκτελεστικός κανονισμός (ΕΕ) 2018/567 της Επιτροπής, της 12ης Απριλίου 2018, σχετικά με το άνοιγμα και τον τρόπο διαχείρισης δασμολογικής ποσόστωσης για την εισαγωγή λουκάνικων και σαλαμιών και χοιρείου κρέατος καταγωγής Ισλανδίας (Κείμενο που παρουσιάζει ενδιαφέρον για τον ΕΟΧ )

13.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 95/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/567 ΤΗΣ ΕΠΙΤΡΟΠΉΣ
   της 12ης Απριλίου 2018
   σχετικά με το άνοιγμα και τον τρόπο διαχείρισης δασμολογικής ποσόστωσης για την εισαγωγή λουκάνικων και σαλαμιών και χοιρείου κρέατος καταγωγής Ισλανδίας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α) και β),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 759/2007 της Επιτροπής (2) προβλέπει το άνοιγμα από την Ευρωπαϊκή Ένωση ετήσιας δασμολογικής ποσόστωσης 100 τόνων λουκάνικων και σαλαμιών καταγωγής Ισλανδίας, όπως ορίζεται στη συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας, η οποία εγκρίθηκε με την απόφαση 2007/138/ΕΚ του Συμβουλίου (3).
            
         
               (2)
            
            
               Η Ευρωπαϊκή Ένωση και η Ισλανδία υπέγραψαν, στις 23 Μαρτίου 2017, συμφωνία υπό μορφή ανταλλαγής επιστολών (εφεξής «η νέα συμφωνία») σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα. Η υπογραφή της νέας συμφωνίας εξ ονόματος της Ευρωπαϊκής Ένωσης εγκρίθηκε με την απόφαση (ΕΕ) 2016/2087 του Συμβουλίου (4) και η σύναψή της με την απόφαση (ΕΕ) 2017/1913 του Συμβουλίου (5).
            
         
               (3)
            
            
               Σύμφωνα με το παράρτημα V της νέας συμφωνίας η Ευρωπαϊκή Ένωση θα ανοίξει νέα ετήσια ποσόστωση με απαλλαγή από δασμούς για την εισαγωγή 500 τόνων χοιρείου κρέατος καταγωγής Ισλανδίας.
            
         
               (4)
            
            
               Δεδομένου ότι ορισμένες διατάξεις του κανονισμού (ΕΚ) αριθ. 759/2007 πρέπει να επικαιροποιηθούν, είναι σκόπιμη η αντικατάσταση του εν λόγω κανονισμού από νέο κανονισμό που θα πρέπει επίσης να προβλέπει το άνοιγμα και τη διαχείριση της νέας ποσόστωσης των 500 τόνων χοιρείου κρέατος.
            
         
               (5)
            
            
               Σύμφωνα με τις δύο συμφωνίες οι δασμολογικές ποσοστώσεις πρέπει να ανοίγονται σε ετήσια βάση και η διαχείριση των εισαγωγών θα πρέπει, επομένως, να γίνεται βάσει ημερολογιακών ετών.
            
         
               (6)
            
            
               Η Επιτροπή θα πρέπει να διαχειρίζεται τις δασμολογικές ποσοστώσεις βάσει της χρονολογικής σειράς των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία σύμφωνα με τους κανόνες διαχείρισης των δασμολογικών ποσοστώσεων που καθορίζονται στον εκτελεστικό κανονισμό (ΕΕ) 2015/2447 της Επιτροπής (6).
            
         
               (7)
            
            
               Η νέα συμφωνία ορίζει ότι τα προϊόντα για τα οποία εφαρμόζεται η δασμολογική ποσόστωση πρέπει να συμμορφώνονται, τηρουμένων των αναλογιών, με τις διατάξεις που αναφέρονται στο πρωτόκολλο 3 της συμφωνίας για τον ορισμό της έννοιας καταγόμενα προϊόντα ή προϊόντα καταγωγής και για τις μεθόδους διοικητικής συνεργασίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας (7).
            
         
               (8)
            
            
               Η νέα συμφωνία προβλέπει ως ημερομηνία έναρξης ισχύος την 1η Μαΐου 2018. Κατά συνέπεια, ο παρών κανονισμός θα πρέπει να εφαρμόζεται από την ίδια ημερομηνία.
            
         
               (9)
            
            
               Για το 2018, η νέα ποσόστωση για το χοίρειο κρέας, που θα είναι διαθέσιμη σύμφωνα με τη νέα συμφωνία, θα πρέπει να υπολογίζεται σε αναλογική βάση, λαμβανομένης υπόψη της ημερομηνίας έναρξης ισχύος της.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγονται ενωσιακές δασμολογικές ποσοστώσεις για το χοίρειο κρέας που υπάγεται στον κωδικό ΣΟ 0203 και για τα λουκάνικα και σαλάμια που υπάγονται στον κωδικό ΣΟ ex 1601 καταγωγής Ισλανδίας (εφεξής «δασμολογικές ποσοστώσεις»), όπως ορίζεται στο παράρτημα του παρόντος κανονισμού.
   Οι δασμολογικές ποσοστώσεις ανοίγονται για την περίοδο από την 1η Ιανουαρίου έως τις 31 Δεκεμβρίου.
   Άρθρο 2
   Η διαχείριση των δασμολογικών ποσοστώσεων που καθορίζονται στο παράρτημα του παρόντος κανονισμού πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
   Άρθρο 3
   Το πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας, για τον ορισμό της έννοιας καταγόμενα προϊόντα ή προϊόντα καταγωγής και για τις μεθόδους διοικητικής συνεργασίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας, εφαρμόζεται, τηρουμένων των αναλογιών, στα προϊόντα που παρατίθενται στο παράρτημα του παρόντος κανονισμού.
   Άρθρο 4
   Ο κανονισμός (ΕΚ) αριθ. 759/2007 καταργείται.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Απριλίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 759/2007 της Επιτροπής, της 29ης Ιουνίου 2007, σχετικά με το άνοιγμα και τον τρόπο διαχείρισης δασμολογικής ποσόστωσης για την εισαγωγή λουκάνικων και σαλαμιών καταγωγής Ισλανδίας (ΕΕ L 172 της 30.6.2007, σ. 48).
   
      (3)  Απόφαση 2007/138/ΕΚ του Συμβουλίου, της 22ας Φεβρουαρίου 2007, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα βάσει του άρθρου 19 της συμφωνίας για τον Ευρωπαϊκό Οικονομικό Χώρο (ΕΕ L 61 της 28.2.2007, σ. 28).
   
      (4)  Απόφαση (EE) 2016/2087 του Συμβουλίου, της 14ης Νοεμβρίου 2016, για την υπογραφή, εξ ονόματος της Ευρωπαϊκής Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 324 της 30.11.2016, σ. 1).
   
      (5)  Απόφαση (ΕΕ) 2017/1913 του Συμβουλίου, της 9ης Οκτωβρίου 2017, για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 274 της 24.10.2017, σ. 57).
   
      (6)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
   
      (7)  Απόφαση αριθ. 2/2005 της Μεικτής Επιτροπής ΕΚ-Ισλανδίας της 22ας Δεκεμβρίου 2005 για την τροποποίηση του πρωτοκόλλου αριθ. 3 της συμφωνίας για τον ορισμό της έννοιας καταγόμενα προϊόντα ή προϊόντα καταγωγής και τις μεθόδους διοικητικής συνεργασίας (ΕΕ L 131 της 18.5.2006, σ. 1).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικοί ΣΟ
               
               
                  Περιγραφή
               
               
                  Ετήσια ποσότητα
                  (σε τόνους καθαρού βάρους)
               
               
                  Δασμός
               
            
                  09.0832
               
               
                  ex 1601 00 10 
                  1601 00 91 
                  ex 1601 00 99 
               
               
                  Λουκάνικα και σαλάμια
               
               
                  100
               
               
                  0
               
            
                  09.0831
               
               
                  0203 
               
               
                  Κρέατα χοιροειδών, νωπά, διατηρημένα με απλή ψύξη ή κατεψυγμένα
               
               
                  από 1.5.2018 έως 31.12.2018:
                  167
                  Για κάθε ημερολογιακό έτος από την 1.1.2019:
                  500
               
               
                  0